

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРСР 2014-2020**  **Д-Р ЛОЗАНА ВАСИЛЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Насоки за кандидатстване по процедура чрез подбор по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програмата за развитие на селските райони (ПРСР) за периода 2014 - 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 26, ал. 1 от Закона за управление на средствата от Европейските структурни и инвестиционни фондове (ЗУСЕСИФ), Ви представям за одобряване заповед за утвърждаване на насоки за кандидатстване по процедура за подбор на проектни предложения по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програмата за развитие на селските райони за периода 2014 - 2020 г. (ПРСР).

Програмата за развитие на селските райони е основния стратегически документ за прилагане на Втори стълб на Общата селскостопанска политика в България за периода 2014-2020 г. Като инструмент на Втори стълб, ПРСР е насочена към постигане на трите основни цели на ОСП, а именно: *Повишаване на конкурентоспособността и балансирано развитие на селското и горското стопанство и преработваща промишленост; Опазване на екосистемите и устойчиво управление, използване на природните ресурси в земеделието, горското стопанство и хранителната промишленост, предотвратяване на климатичните промени и приспособяване към тях; Социално-икономическо развитие на селските райони, осигуряващо нови работни места, намаляване на бедността, социално включване и по-добро качество на живот.* Наред с трите основни цели, ПРСР 2014-2020 г. допринася и за постигане на шест приоритетите на ЕС за развитие на селските райони, както и за междусекторните цели в областта на иновациите, опазването на околната среда и смекчаването и адаптирането към последиците от изменението на климата.

Подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от ПРСР 2014-2020 г. е инструмент за подпомагане на дейности за превенция и ограничаване на възможностите за разпространението на епизоотии и масови заразни болести по селскостопанските животните.

Подкрепените проекти по процедурата следва да допринесат и за постигане на ефект по отношение изпълнението на приоритетна област 3Б „Подпомагане на превенцията и управлението на риска на стопанствата“, както и междусекторните цели в областта на околната среда“.

В чл. 9б, т. 2 от Закона за подпомагане на земеделските производители е предвидено производството по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ да се провежда посредством Информационната система за управление и наблюдение на средствата от Европейските структурни и инвестиционни фондове (ИСУН 2020) и по реда на Закона за управление на средствата от Европейските структурни и инвестиционни фондове (ЗУСЕСИФ).

Съгласно чл. 26, ал. 1 от ЗУСЕСИФ, ръководителят на управляващия орган на програмата утвърждава за всяка процедура насоки и/или друг документ, определящи условията за кандидатстване и условията за изпълнение на одобрените проекти.

В представения проект на Насоки се уреждат условията за кандидатстване за предоставяне на безвъзмездна финансова помощ и условията за изпълнение на одобрени проекти по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от Програмата за развитие на селските райони за периода 2014 - 2020 г.

В проекта на насоки са посочени допустимите за подпомагане кандидати, допустимите за подпомагане дейности, размерът на финансовата помощ, условията за допустимост към проектите и критериите за подбор.

**1. Цел на процедурата**

Процедурата по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ има за цел да намали риска и ограничи на последствията от заразни болести по животните, чрез което ще спомогнат за защита на селскостопанското производство от въздействието на природни бедствия, ще ограничат възможността за разширяване на АЧС и други заразни болести, наблюдавани при птици и дребни преживни животни.

**2. Допустими кандидати**

По процедурата ще се подкрепят проектни предложения, представени от земеделски стопани.

**3. Условия за допустимост**

Проектите по процедурата ще се изпълняват на територията на Република България.

По процедурата се подпомагат инвестиции на частни субекти в животновъдни обекти, специализирани в отглеждането на свине, птици или ДПЖ, за закупуване или изграждане на инсталации и оборудване за дезинфекция, изграждане на огради и преградни съоръжения в рамките на стопанствата, в съоръжения и оборудване за превенция, включително за безопасно съхранение на фуражи и съхранение на странични животински продукти, както и инвестиции в санитарна инфраструктура.

Финансова помощ се предоставя за проекти, включващи дейности, които отговарят на разпоредбите на Закона за опазване на околната среда, Закона за биологичното разнообразие или/и Закона за водите.

**4. Финансова помощ**

Минималният размер на допустимите разходи за едно проектно предложение е 15 000 лв. Максималният размер на допустимите разходи за едно проектно предложение, представено от земеделски стопанин максималният размер на допустимите разходи в животновъдно стопанство е 2 933 700 лева за стопанства, в които се отглеждат свине, 1 955 800 лв. - за стопанства с птици и 391 160 лв. - за дребни преживни животни. За периода на прилагане на ПРСР 2014 – 2020 г. максималният размер на общите допустими разходи в проекти по подмярката не може да надвишава 2 933 700 лв. за кандидати земеделски стопани, които помежду си са предприятия партньори и/или свързани предприятия по смисъла на Закона за малките и средните предприятия (ЗМСП).

Общият размер на безвъзмездната финансова помощ по настоящата процедура е в размер на 23 469 600,00 лв.

**5. Критерии за подбор на проекти**

Приоритет чрез критериите за подбор на проекти по процедурата ще бъде предоставян на проектни предложения, представени от земеделски стопани:

* Които се реализират в рамките на землището на населено място, в което е възникнала епизоотична обстановка;
* Които се реализират в рамките на община, в която е възникнала епизоотична обстановка;
* Които се реализират в рамките на административна област, в която е възникнала епизоотична обстановка;
* Които се изпълняват в области, в които броя отглеждани животни е над средния брой за страната;
* Които се изпълняват в области, в които броя отглеждани животни е под средния брой за страната;
* Които се изпълняват в области с по-висок риск от разпространение на заразни болести;
* Представени от земеделски стопани с животновъдни обекти, които са засегнати от усложнена епизоотична обстановка в резултат на която са унищожени (убити) всички животни в съответния обект/и;
* Представени от земеделски стопани с животновъдни обекти, които са засегнати от усложнена епизоотична обстановка в резултат на която са унищожени (убити) част от отглежданите животни на кандидата.

Критериите за подбор и методиката за оценка на проектните предложения са одобрени от Комитета за наблюдение на Програма за развитие на селските райони 2014-2020 г. на четиринадесето заседание, проведено на 15.01.2020 г.

Условията на проекта на насоки се основават на подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програмата за развитие на селските райони за периода 2014 - 2020 г. и на разпоредбите на правото на ЕС.

В проекта на насоки са включени и условия, гарантиращи предоставяне на финансова помощ за обосновани разходи, и минимизиращи риска от създаване на изкуствени условия за заобикаляне на правилата.

Променени са част от финансовите условия по подмярката в рамките на проведена писмена процедура на Kомитета по наблюдение на ПРСР 2014-2020 г. в периода 23.11.2020 г. – 30.11.2020 г.

Проектът на насоки бе публикуван на електронната страница на Министерството на земеделието, храните и горитеи в Информационната система за управление и наблюдение на средствата от Европейските структурни и инвестиционни фондове (ИСУН 2020)за писмени възражения и предложения в съответствие с чл. 26, ал. 4 от ЗУСЕСИФ. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 1 от ЗУСЕСИФ предлагам да издадете заповед за утвърждаване на насоки за кандидатстване по процедура чрез подбор на проектни предложения № BG06RDNP001-5.003 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програмата за развитие на селските райони за периода 2014 - 2020 г.

С уважение,

